# KISKŐRÖS VÁROS POLGÁRMESTERE

**ELŐTERJESZTÉS**

(a Képviselő-testület 2021. június 30-i ülésére)

## TÁRGY: KISKŐRÖS VÁROS ÖNKORMÁNYZATÁNAK TAGFELVÉTELE A KISKŐRÖSI VÁLLALKOZÓI KLUB EGYESÜLETBE

Kiskőrös Város Önkormányzatának kezdeményezésére 2021. június 9. napján megalakult a Kiskőrösi Vállalkozói Klub Egyesület.

Az Egyesület célja Kiskőrös város vállalkozóinak és vállalkozásainak szakmai összefogása, párt-politika-mentes együttműködésének elősegítése, a helyi önkormányzat gazdaság élénkítő szerepének támogatása

Az Egyesület alapszabálya lehetővé teszi intézményi tag csatlakozását az Egyesülethez. A jogi személy akkor csatlakozhat, ha elfogadja a szervezet célkitűzéseit, alapszabályát és vállalja a tagsággal járó kötelezettségeket. A tagszervezet teljes körű képviseletét a szervezet vezetője látja el.

Az egyesület tagjai vagyoni hozzájárulásként tagdíjat fizetnek. A tagdíj összege évi 12.000,- Ft, amelyet a megalakuláskor a nyilvántartásba vételt elrendelő végzés jogerőre emelkedésétől számított 8 napon belül, ezt követően legkésőbb minden év december 31. napjáig kell egy összegben, az egyesület bankszámlájára történő átutalás útján megfizetni.

A fentiek alapján javasolom a határozat-tervezetben foglaltak elfogadását.

**Kiskőrös, 2021. június 22.**

 **Domonyi László s.k.,**

 **polgármester**

**HATÁROZAT - TERVEZET**

A Képviselő-testület

1. úgy határoz, hogy Kiskőrös Város Önkormányzata kéri tagfelvételét a Kiskőrösi Vállalkozói Klub Egyesületbe.
2. felhatalmazza a Polgármestert, hogy az Egyesületben Kiskőrös Város Önkormányzat teljes körű képviseletét lássa el, a megbízás visszavonásig érvényes.
3. felhatalmazza a Polgármestert minden szükséges intézkedés megtételére.

**Felelős:** polgármester

**Határidő:** azonnal